На основу члана 2.13. Изборног закона БиХ („Службени гласник Босне и Херцеговине“ број:23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16 и 41/20),) а у вези с чланом 69. Правилника о провођењу избора у Босни и Херцеговини („Службени гласник Босне и Херцеговине“ број:27/22), Општинска изборна комисија Угљевик **р а с п и с у ј е;**

**ЈАВНИ ОГЛАС** ЗА ПРИЈАВУ КАНДИДАТА ЗА КОНТРОЛОРЕ ИЗБОРНИХ РЕЗУЛТАТА

**I.** Објављује се Јавни оглас за избор кандидата за попуну **два (2) контролора** изборних резултата.

**II. Услови за именовање:**

**Општи услови:**

1. Да је кандидат држављанин Босне и Херцеговине с правом гласа.
2. За члана бирачког одбора не може бити именовано лице (члан 2.3. Изборног закона БиХ):
3. које се не може кандидовати у смислу одредби чланова 1.6., 1.7. и 1.7а. Изборног закона БиХ;
4. које је члан највишег извршно-политичког органа политичке странке или коалиције (предсједник, потпредсједник, генерални секретар или члан извршног одбора или главног одбора);
5. које је носилац изборног мандата или је члан извршног органа власти, осим у случајевима предвиђеним чланом 2.12.став (4) Изборног закона;
6. које је кандидат за изборе за било који ниво власти (на Општим изборима 2018. и Локалним изборима 2020.године); и
7. којем је изречена казна за радњу која представља тежу повреду изборног закона или прописа за коју је лично одговорно, у посљедње четири године, рачунајући од дана правоснажности одлуке.

**Посебни услови:**

* да има најмање завршену средњу школу, IV. или V. степен стручне спреме,
* да има изборно искуство, рад на пословима контролора изборних резултата, рад на пословима супервизора изборних резултата, рад на пословима уноса изборних резултата и рад у бирачком одбору као предсједник или члан бирачког одбора

**III. Потребна документација:**

1. пријава на јавни оглас (попуњен образац за пријаву кандидата контролора изборних резултата),
2. потврда о пребивалишту,
3. овјерена копија универзитетске дипломе/свједочанства о завршеном школовању,
4. рјешење/увјерење о изборном искуству.

**IV. Рок за подношење пријава**

Рок за подношење пријава је петнаест (15) дана од дана објаве јавног огласа на огласној плочи општине Угљевик, на интернет –страници и „Скала“ радио Угљевик.

**V. Орган за спровођење поступка**

Процедуру избора кандидата по јавном огласу проводи Општинска изборна комисија Угљевик.

**VI. Остале информације**

Изборна комисија ће након завршене процедуре по јавном огласу именовати контролоре изборних резултата (2 контролора) на период од 5 година. Именовани контролори изборних резултата, да би били аганжовани, дужни су проћи обуку, тестирање и цертифицирање коју ће организовати и провести Централна изборна комисија Босне и Херцеговине. Изборна комисија ће цертифиране контролоре изборних резултата ангажовати приликом проведбе избора, на пословима контроле изборних резултата, за које послове је предвиђена накнада за контролора изборних резултата. Висину накнаде одређује општинска изборна комисија. Образац пријаве је саставни дио јавног оглас.

Пријаву на јавни оглас кандидати достављају у затвореној коверти у сједиште изборне комисије са назнаком:

**„Пријава на јавни оглас за попуну контролора изборних резултата-не отварати“.**

**Адреса:**

**Општинска изборна комисија Угљевик,**

**Трг Драже Михаиловића 1,**

**76330 Угљевик**

Непотпуне и неблаговремене пријаве изборна комисија неће узети у разматрање.

ПРЕДСЈЕДНИК ОИК-а \_\_\_\_\_\_\_\_\_\_\_\_\_\_\_\_\_\_\_\_\_

Број:01-03-2/22 Милорад Симић, дипл.правник Датум: 13.05.2022. године